**Proces - verbal**

**al ședinței extraordinare a Consiliului Județean Vrancea**

**convocată de îndată în 22 iunie 2023**

În data de 22 iunie 2023, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinară a Consiliului Județean Vrancea, convocată de îndată prin Dispoziția nr. 584 din 21.06.2023

Cu îndeplinirea procedurilor legale în materie, lucrarile sedintei au fost conduse de vicepresedintele Consiliului Judetean Vrancea, domnul Ionel Cel -Mare, împuternicit de președintele consiliului județean prin Dispoziția nr. 323/2020 să exercite atribuțiile ce-i revin în caz de absență.

**Presedintele de sedinta, domnul Ionel Cel Mare** a precizat ca ședința se desfasoară prin platforma online de videoconferinta/teleconferință Zoom, caracterul public al acesteia fiind asigurat prin publicarea pe site a minutei, imediat dupa ședinta, și prin transmiterea dezbaterilor on-line.

Cvorumul necesar pentru ca ședința să fie legal constituită a fost întrunit, prezenți fiind 32 de aleși județeni din care - 31 de consilieri județeni din 32 de consilieri județeni în funcție, plus președintele consiliului județean. Absent a fost domnul consilier Ghețu Cătălin.

**Presedintele de sedinta, domnul** **Ionel Cel -Mare** a menționat că au fost îndeplinite toate procedurile impuse de Codul Administrativ, proiectul de hotărâre înscris pe ordinea de zi fiind însoțit de raportul compartimentului de specialitate și de avizul comisiei de specialitate, care au fost transmise prin poșta electronică.

**Presedintele de sedinta, domnul Ionel Cel -Mare**  a precizat că motivul convocării acestei ședințe extraordinare l-a constituit faptul că U.A.T. Județul Vrancea, în calitate de Lider al proiectului privind modernizarea și reabilitarea DJ 205 B, a asigurat din bugetul propriu resursele financiare necesare derulării acestuia,cheltuielile neeligibile și cheltuielile conexe, iar la data prezentei, când proiectul se apropie de sfârșitul perioadei de implementare s-a putut stabili și un buget final al proiectului, fiind necesară modificarea în mod corespunzător a Acordului de parteneriat*”*.

**S-a trecut la prezentarea proiectului de hotărâre înscris pe ordinea de zi a ședinței:**

,,Modernizarea infrastructurii rutiere de drum judeţean dintre localitățile: Dumbrăveni-Gugești-Popeşti-Urechesti-Budești-Cotești-Blidari-Bonțești-Dălhăuți-Faraoanele-Râmniceanca-Beciu-Odobeşti, cu conectivitate directă la reţeaua TEN-T”

**Fiind supusă votului plenului consiliului județean, ordinea de zi a fost aprobată în unanimitate (32 de voturi ”pentru”) .**

S-a reamintit consilierilor județeni că, în situația în care se află în conflict de interese, aceștia au obligaţia să nu participe la adoptarea proiectului de hotărâre în cauză și să anunţe acest fapt la începutul şedinţei pentru a se consemna în procesul-verbal.

**Ulterior, s-a trecut la dezbaterea proiectului de hotărâre.**

**La punctul 1** proiectul privind „ Modernizarea infrastructurii rutiere de drum judeţean dintre localitățile: Dumbrăveni-Gugești-Popeşti-Urechesti- Budești-Cotești-Blidari-Bonțești-Dălhăuți-Faraoanele-Râmniceanca-Beciu-Odobeşti, cu conectivitate directă la reţeaua TEN-T”

**Fiind supus votului, proiectul de hotărâre a fost adoptat în unanimitate (**32 voturi ”*pentru*”) .

Epuizându-se punctul înscris pe ordinea de zi, Presedintele de sedinta, domnul Ionel Cel -Mare, a declarat închise lucrările ședinței extraordinare a Consiliului Județean Vrancea din data de 22 iunie 2023, convocată de îndată.

**pentru Preşedintele**

**Consiliului Judeţean Vrancea**

**Preşedinte de şedinţă**

**Ionel Cel-Mare**

**Secretar general al județului**

**Raluca Dan**